cyanic-selkie/wikianc huggingface dataset:
Feidias
Teokset muissa kaupungeissa
Veistos esitti Zeuksen majesteettina, joka ei enää taistellut gigantteja vastaan, vaan istui voittajana valtaistuimellaan. Veistoskokonaisuus oli koristeltu kullalla, norsunluulla, ebenpuulla, jalokivillä ja maalauksin. Zeus itse oli kruunattu oliivinlehväseppeleellä, ja hänen oikeassa kädessään oli kullasta ja norsunluusta tehty Niken patsas ja vasemmassa kädessä valtikka, jonka kärjessä oli kotka. Veistoksen alaosan vaate ja jalassa olleet sandaalit olivat kultaiset. Zeuksen valtaistuin oli koristeltu veistoksin ja maalauksin, jotka esittivät erilaisia mytologisia aiheita. Zeuksen jalkajakkaraa tuki neljä kultaista leijonaa. Veistosta kiersi aitaus, joka oli koristeltu kolmelta sivulta Panainoksen tekemin maalauksin. Veistoksen korkeutta ei tunneta. Strabonin mukaan se ulottui lähes temppelin kattoon, joka oli 60 jalan eli noin 18 metrin korkeudella.
Jarkko Ruostekivi
Ruostekivi on edustanut Suomea aikuisten maaotteluissa ja Euroopan cupin kilpailuissa vuodesta 2005 lähtien. Hän voitti 100 metrin maaottelujuoksun Helsingissä elokuussa 2005 sekä hallimaaottelussa 60 metriä Tampereella helmikuussa 2007. Hän juoksi 100 metrin ennätyksensä – ja 22-vuotiaiden Suomen ennätyksen – 10,34 s Tampereella 20. kesäkuuta 2007. 200 metrillä hänen ennätyksensä on 21,36 (2007). Sisäradoilla hän on juossut 60 metriä parhaimmillaan aikaan 6,61 Ranskan Aubièressa helmikuussa 2007.
Viidakkopartio
Viidakkopartio on Mustanaamio-sarjakuvassa esiintyvä järjestö, jonka tarkoituksena on ylläpitää Bengalin viidakoiden ja kaupunkien järjestystä. Sen nykyinen johtaja on eversti Worubu, mutta Mustanaamio on järjestön salainen ylipäällikkö. Järjestön tunnus on sama kuin Mustanaamion hyvä merkki: neljä miekkaa, kuin P-kirjainta, ristikkäin. Tunnuslause "Stamus contra malum" tarkoittaa suomeksi "Vastustamme pahuutta". Järjestön lipussa on kuvattuna vuosi 1664, tunnuslause ja tunnus.
Toiminta
Viidakkopartio ylläpitää järjestystä viidakoissa ja Bengalin kaupungeissa. Järjestö huolehtii metsästysluvista ja toimii Bengalin poliisi- ja asevoimien apuna itsenäisenä yksikkönä. Se kouluttaa vuosittain tuhannesta hakijasta kymmenen partiomiestä. Järjestöllä on käytössään modernit aseet ja kuljetusvälineet, mukaan lukien kuljetushelikopterit.
Hallin lentoasema
Hallin lentoasema on Jämsässä entisen Kuoreveden kunnan alueella noin 23 kilometriä kaupungin keskustasta länteen ja kaksi kilometriä Hallin taajamasta länteen sijaitseva sotilaslentoasema. Lentoasemaa ylläpitää Finavia, ja sen pääasiallinen käyttäjä on Suomen ilmavoimat. Vuonna 2010 lentoasemalle laskeuduttiin noin 1 950 kertaa, joista yli 1 700 sotilaslentokoneilla.
Junanvaunu
Vaunuja on tehty useita erilaisia malleja, jotta ne soveltuisivat paremmin erilaisiin käyttötarkoituksiin, kuten muun muassa ravintola-, yö-, päivä-, ja konduktöörivaunut.
Vesimies (sarjakuvahahmo)
Vesimiehellä on Yhdysvalloissa oma nimikkolehtensä ja hän on esiintynyt useissa piirretyissä, kuten Superystävissä (Super Friends) ja JLA -animaatiossa (Justice League 2001-2004). Vuonna 1967 hän seikkaili animaatiosarjassa The Superman/Aquaman Hour of Adventure. Hahmo on esiintynyt myös muutaman kerran Smallville-sarjassa.
Peacemaker
Vesimies esiintyy cameo-roolissa televisiosarjassa Peacemaker, jossa häntä esittää Jason Momoa.
Injustice
Vesimies esiintyi lyhyesti animaatioelokuvassa Injustice, jossa häntä ääninäytteli Derek Phillips. Elokuvassa Vesimies erosi Oikeuden Puolustajista Teräsmiehen ryhdyttyä diktaattoriksi.
Timo Heino
Teokset kokoelmissa ja julkiset teokset
Vuonna 1998 Helsingin kaupunki tilasi Timo Heinolta prosenttiperiaatteella rahoitetun teoksen Rastilan metroasemalle. Teos nimeltä Nonstop koostuu 16 teräslevystä, joista osa on peilimäisiksi kiillotettua ruostumatonta terästä, osa on maalattu automaalaustekniikalla kiiltävän mustaksi ja osa on eri vaiheessa ruostuvaa ja rapistuvaa terästä. Teoksen ruostuvien ja ruostumattomien pintojen rinnastuksella ympäristöteos kommentoi häviävän ja säilyvän välistä vuoropuhelua. Teoksen nimi viittaa myös sileiden pintojen heijastamaan loppumattomaan matkustajavirtaan. Töölön kirjastossa on 1994 valmistunut "Portaat". Oulun ympäristötalossa on vuonna 2003 valmistunut prosenttirahoitettu teos Hedelmöitys.
Vallanjako-oppi
Periaate
Täydellistä vallan kolmijakoa harjoittavassa maassa kaikki kolme vallankäytön elementtiä ovat riippumattomia toisistaan. Tällöin jokaisella elementillä on oma tehtävänsä. Suomessa vallan kolmijako tapahtuu seuraavasti: lainsäädäntövaltaa käyttää eduskunta, toimeenpanovaltaa käyttävät presidentti sekä valtioneuvosto, ja tuomiovaltaa käyttävät riippumattomat tuomioistuimet. Suomessa vallan kolmijako ei toteudu täydellisesti, sillä samat henkilöt voivat olla säätämässä ja toimeenpanemassa lakeja. Hallitusvalta on tehty osittain riippuvaiseksi lainsäädäntövallasta, sillä hallituksen on nautittava eduskunnan luottamusta. Tämä periaate tunnetaan parlamentarismina.
Twelves
Twelves on Michael Jacksonin promo-albumi, joka julkaistiin vuonna 2003.
Vallanjako-oppi
Sovellukset
Presidenttikeskeisissä valtioissa valtion päänä ja korostettuna vallankäyttäjänä on yleensä presidentti. Kriitikoiden mukaan jokainen tällainen valtio on ajautunut vähintään kerran kriisiin lainsäädäntö- ja toimeenpanovallan keskinäisten jännitteiden vuoksi (Suomessakin itsenäisen Suomen historian alkuvuodet ja autonomian ajan eduskunnan ja senaatin suhde).
Alexander Wagendristel
Wagendristel on saanut Theodor Körner -palkinnon (1995), palkinnon lyhytoopperakilpailussa Berliinissä (1997) ja palkinnon Itävallan ISCM:lta (2001). Hänen musiikkiaan on esitetty Itävallan lisäksi myös Azerbaidžanissa, Tšekissä, Egyptissä, Saksassa, Unkarissa, Italiassa, Venäjällä, Sloveniassa, Sveitsissä, Taiwanilla ja Yhdysvalloissa. Wagendristel on lisäksi soittanut huilua Vereinigte Bühnen Wienin orkesterissa ja Things of NowNow -improvisaatioryhmässä. Vuonna 2002 hän perusti Roland Freisitzerin ja Thomas Heinischin kanssa Ensemble Reconsilin Wienissä. Wagendristel on myös toiminut opetustehtävissä Itävallan musiikkikouluissa.
Janne Hoikkanen
Janne Hoikkanen (s. 17. syyskuuta 1993 Savonlinna ) on suomalainen salibandyn pelaaja. Hän on hyökkääjä ja edustaa Salibandyliigassa pelaavaa Happeeta. Hoikkanen siirtyi Happeeseen kasvattajaseurastaan Top Teamistä vuonna 2012. Hän oli voittamassa Happeelle seuran ensimmäistä Suomen-mestaruutta keväällä 2014.
Kätilö (elokuva)
Tuotanto
Krista Kosonen leikkasi pitkät hiuksensa Helenan roolia varten ja opetteli vahvan murteen. Elina Knihtilä laihdutti elokuvaa varten kymmenen kiloa ja leikkasi pitkät hiuksensa näyttääkseen sotavangilta. Elokuvassa natsiupseeria näyttelevä Tommi Korpela laihdutti rooliaan varten 20 kiloa.
Klara Apotekar
Apotekar on saavuttanut IJF World Tourin kilpailuissa kaksi turnausvoittoa, kaksi kakkostilaa ja neljä kolmostilaa. Maailmancupeissa / Continental Open -kilpailuissa hänellä on yksi voitto ja yksi kolmostila. Hän on voittanut aikuisten sarjassa kolme Slovenian-mestaruutta.
Highlights From The Ultimate Collection
Highlights From The Ultimate Collection on Michael Jacksonin promo-albumi, joka julkaistiin vuonna 2004.
Viiden dynastian ja kymmenen kuningaskunnan aika
Viisi dynastiaa
Viiden dynastian kauden aloitti Zhu Wen, joka syrjäytti Tang-dynastian viimeisen keisarin vuonna 907. Zhu Wen keskitti valtansa Keltaisenjoen tasangolle ja yhdisti alueen tärkeään liikenteen väylään Keisarinkanavaan. Zhu Wen valitsi pääkaupungikseen Bein eli nykyisen Kaifengin kaupungin Henanissa. Kaifengilla ei ollut historiallista merkitystä, mutta se sijaitsi lähellä aiempaa keisarillista pääkaupunkia Luoyangia ja se sijaitsi lähellä Kiinan maatalouskeskuksia Länsi-Kiinassa. Kaifeng toimi myöhemmin myös pohjoisen Song-dynastian pääkaupunkina. Zhu Wenin syrjäytti vuonna 923 Hou Tang ja häntä seurasivat Hou Jin vuonna 936, Hou Han vuonna 947 ja Hou Zhou vuonna 951. Dynastioiden nopeat romahdukset loppuivat vasta vuonna 960, jolloin valtaan nousi Song-dynastia, jonka onnistui vallata suuri osa entisen Tang-dynastian alueista. Sinänsä kaoottinen vallanvaihdosten aika sujui suhteessa moniin muihin Kiinan historian ajanjaksoihin rauhallisesti ja pääkärsijöinä olivatkin valtansa menettäneet aristokraatit.
Adolf Krank
Adolf Krank (26. toukokuuta 1841 Kööpenhamina – 16. helmikuuta 1940 Janakkala) oli suomalainen kirkkoherra. Hän oli Suomen vanhin virassa ollut kirkkoherra kuollessaan 98-vuotiaana.
Pimeyden valtakunta
Pelin kulku
Pelaajat heittävät vuorollaan noppaa (8 puolinen) ja siirtävät Paholaiskuninkaan heitettyä numeroa vastaavaan ruutuun. Sitten siirtyy pelaajan seikkailija (harmaa, punainen, ruskea, sininen, vihreä ja violetti) mihin suuntaan tahansa haluaa sinisestä aloitusruudusta. Sitten vasemman puoleinen jatkaa ja niin edelleen. Pelaajat saavat jakaa ruudun (jos toisella on aarre, ruutun saapunut saa varastaa toisen aarteen ja heittää noppaa ja paeta). Nopan luku täytyy käyttää kokonaan, paitsi valkoisen tikarin, mustan tikarin ja Paholaiskuninkaan estäessä kulkua.
Ilmailu (lehti)
Ilmailu määrittelee olevansa alansa yleisaikakauslehti eli se on ilmailua koko sen aihealueella seuraava julkaisu. SIL:n lajit lennokeista laskuvarjourheilun kautta moottorilentoon ovat kaikki mukana. Suuntautumista harrastepuolelle on vauhdittanut sotilasilmailun seuraamiseen alun perin perustetun Siivet-lehden aikaansaama kilpailu. Silti liikenne- ja sotilasilmailu kuuluvat edelleen Ilmailu-lehdenkin aiheisiin samalla tavalla kuin lehden koko historian ajan. Ultrakevytlentäminen on nykyään lehden artikkeleissa hyvin edustettuna, sillä kyseessä on nopeimmin kasvava harrasteilmailun laji. Viimeksi lehden ulkoasu ja sisältörakenne uusittiin päätoimittajavaihdoksen jälkeen 2007. Etenkin ilmailun henkilöistä kertovia artikkeleita nähdään Ilmailun sivuilla aiempaa enemmän.
Nana Patekar
Vishwanath ”Nana” Patekar (s. 1. tammikuuta 1951 Murud-Janjira, Maharashtra, Intia) on intialainen näyttelijä. Hän on työskennellyt pääasiassa hindin- ja marathinkielisissä elokuvateollisuuksissa. Hän on myös ohjannut elokuvan Prahaar: The Final Attack (1991).
Carlos Mozer
Jalkapallomaajoukkue
Mozer debytoi Brasilian maajoukkueessa 1983. Hän kuului Brasilian joukkueeseen myös MM-kilpailuissa 1990. Hän on pelannut 32 maaottelua.
Jukka Kärnä
Elämä
Kärnä aloitti työuransa vuonna 1972 Imatran terästehtaan ammattikoulussa, josta eteni töihin sulattoon, hienovalssaamoon ja lopuksi viimeistelyhalliin. Kun tehdas päätettiin lopettaa, pääluottamusmies Kärnä pyrki vaikuttamaan keväällä 1991 silloiseen kauppa- ja teollisuusministeri Kauko Juhantaloon Imatran tehtaan puolesta. Kun Metalliliiton valtuuston jäsen Erkki J. Partanen (sd.) tuli valituksi kansanedustajaksi, Imatra Steelin pääluottamusmies Kärnä valittiin Partasen tilalle valtuustoon.
Luettelo Avril Lavignen kiertueista
Try To Shut Me Up Tour
Try To Shut Me Up Tour oli Avril Lavignen ensimmäinen kiertue. Se alkoi vuonna 2003, missä Lavigne mainosti albumiaan Let Go. Konsertti (joka myös loppuunmyytiin samassa kaupungissa) kuvattiin Buffalossa New Yorkin osavaltiossa DVD:lle. My World (DVD) julkaistiin 3. marraskuuta 2003 Yhdysvalloissa.
Flugabwehrraketengeschwader 1
Historia
Saksan ja Alankomaiden välisen vuonna 2013 allekirjoitetun sopimuksen mukaisesti lennosto on liitetty osaksi Alankomaiden maastatehtävän ilmapuolustuksen järjestelmään osana vuonna 2016 alkanutta maiden puolustusyhteistyön tiivistämistä.
Tehtävät
Ilmatorjuntaohjuslennosto 1 käyttää Patriot-ilmapuolustusohjusjärjestelmää torjuakseen lentokoneiden ja ballististen ohjusten aiheuttaman uhan.
Vesi
Vesi on puhtaana hajutonta, mautonta ja läpinäkyvää. Veteen liuenneet yhdisteet kuitenkin voivat muuttaa näitä ominaisuuksia. Ihmisen hajuaisti ei ole kehittynyt haistamaan vettä, koska sille ei ole biologista tarvetta, mutta sen sijaan aistit kykenevät tunnistamaan juomaveden mahdolliset epäpuhtaudet jossain määrin. Vesi toimii maapallolla universaalina liuottimena ja veteen on lähes poikkeuksetta aina liuenneena jotain yhdisteitä. Myös tislattu vesi, josta on poistettu suoloja tislaamalla, voi sisältää liuenneita kaasuja.
Vesi luonnonvarana
Teollisuusmaiden kotitalouksissa vettä käytetään keskimäärin 250 litraa/henkilö/päivä, kun taas teollisuudessa vettä käytetään keskimäärin 1 500 litraa/henkilö/päivä. Kuivilla ja kuumilla alueilla vettä käytetään maanviljelyyn päivässä useita tuhansia litroja per henkilö.
Fysiologinen merkitys
thumb|left|Lasillinen mineraalivettä. Ihminen kuolee ensimmäisenä hapenpuutteeseen (minuuteissa), sitten vedenpuutteeseen (vuorokausia) ja ravinnonpuutteeseen vasta viikkojen tai kuukausien jälkeen.
Kulttuurimerkitys
Myös veden kyky sammuttaa tuli on tehnyt vedestä tärkeän.
Dihydrotestosteroni
DHT kaljuuntumisessa
Miehillä lääkkeitä ovat suun kautta otettavat 5α-reduktaasin salpaajat, kuten dutasteridi (salpaa 5α-reduktaaseja 1, 2 ja 3) tai finasteridi (salpaa 5α-reduktaaseja 2 ja 3). Myös minoksidiiliä käytetään ihovoiteena, joka tosin ei ole 5α-reduktaasien salpaaja, eikä siten estä DHT:n muodostumista.
Verenkuva
Veriseerumista DHT:n verenkuva (S -DhTesto) mitataan nestekromatografia-tandem massaspektrometrialla (LC-MS/MS).
Lääkekäyttö
DHT:tä käytetään iholle laitettavana geelinä miesten hypogonadismin eli sukupuolirauhasten vajaatoiminnan tai alikehittyneisyyden hoitoon ainakin Ranskassa ja Belgiassa. Ihogeelinä annettavaa DHT:tä annetaan myös hormonikorvaushoitona vanhemmille miehille, joilla on liian vähäinen mieshormonien tuotto.
Nuijamaa
Alun perin Nuijamaan pinta-ala oli 356 neliökilometriä, josta 220 km² luovutettiin Neuvostoliitolle toisen maailmansodan jälkeen.
Ruokakulttuuri
Nuijamaan pitäjäruoiksi nimettiin 1980-luvulla uunissa ruskistetuista luista ja ohraryyneistä keitetty serpa sekä puolarieska eli imelletty puolukka-ruispuuro.
Nouriel Roubini
thumb|right|Nouriel Roubini Nouriel Roubini (s. 29. maaliskuuta 1958 Istanbul, Turkki) on yhdysvaltalainen taloustieteilijä. Hän toimii New Yorkin yliopiston taloustieteen professorina.
Neempuu
Ulkonäkö ja koko
Neempuu kasvaa noin 15 metriä korkeaksi. Latvuston leveys voi olla jopa 20 metriä. Lehdet ovat kirkkaan vihreät, kapeat ja 20 – 40 cm pitkät.
Levinneisyys
Neempuu elää luonnonvaraisena Etelä-Aasiassa. Sitä viljellään monin paikoin trooppisella ja subtrooppisella alueella.
Persikkakoruahven
Käyttäytyminen
Persikkakoruahvenet muodostavat luonnossa pienehköjä ryhmiä, jotka pysyttelevät koralliriuttojen reunoilla tai riutan halkeamien yläpuolella. Se elää varsin syvällä - 6–60 metrin syvyydessä, ja sillä on luola, johon se voi tarvittaessa sujahtaa piiloon. Akvaarioihin suositellaan korkeintaan yhtä koirasta, jonka seurana voi sitten olla jopa kahdeksan naarasta.
Voitelujärjestelmä
Painevoitelujärjestelmä
Painevoitelujärjestelmää käytetään suurilla akselien kehänopeuksilla tai korkeilla termisillä tehoilla. Painevoitelua voidaan joutua käyttämään myös silloin, kun öljykylpyinen järjestelmä paisuntasäiliöineen ei mahdu laitteen rakenteeseen. Painevoitelujärjestelmä voidaan jakaa märkä- ja kuivasumppujärjestelmiin. Märkäsumppuvoitelujärjestelmässä voiteluöljy on moottorin pohjalla säiliössä, esimerkiksi polttomoottoreiden öljypohjassa. Kuivasumppujärjestelmässä voiteluöljy sijaitsee erillisessä säiliössä.
Öljykylpyjärjestelmä
Öljykylpyinen voitelujärjestelmä on käytössä yleisesti hammaspyörävaihteistoissa. Öljykylpyjärjestelmässä voideltavat osat ovat osin upotettuna säiliöön. Öljykylpyvoitelu on edullinen ja painevoitelua toimintavarmempi ratkaisu. Hankaluuksia tuottaa öljyn laajeneminen sen lämmetessä, eli laajenevalle öljylle pitää olla tilaa.
Tahdosta riippumaton psykiatrinen sairaalahoito Suomessa
Tahdosta riippumattomaan hoitoon määräämisen edellytykset
Alle 18-vuotias henkilö voidaan määrätä tahdostaan riippumattomaan psykiatriseen hoitoon myös vakavan mielenterveyshäiriön perusteella. Nuoren henkilön kohdalla varsinaisen mielisairauden kriteerien ei siis välttämättä tule täyttyä.
Tiedoksi antaminen
Potilaan tulisi allekirjoituksellaan vahvistaa tiedoksisaantinsa. Allekirjoitus ei siis ole kannanotto siihen onko potilas samaa tai eri mieltä päätöksen sisällöstä. Mikäli potilas kieltäytyy allekirjoittamasta päätöstä voi kaksi henkilökunnan edustajaa allekirjoituksillaan vahvistaa tiedoksi antamisen tapahtuneen.
Valitusoikeus
Potilaalla on oikeus valittaa hoitoonmääräämispäätöksestään psykiatrisen toimintayksikön sijainnin mukaiseen hallinto-oikeuteen. Muutoksenhaku päätökseen ei ole este päätöksen toimeenpanolle. Valitusaika on kaksi viikkoa siitä kun potilas on saanut tiedokseen hoitoonmääräämispäätöksen.
Potilaan itsemääräämisoikeutta rajoittavat hoitotoimenpiteet
Suomen perustuslakiin kuuluu olennaisena osana yksilönvapauksien loukkaamattomuuden periaate. Perustuslakiin pohjautuvien yksilönvapauksien rajoittamista säädellään perustuslakiin kuuluvissa viitteissä (mm. rikoslaki ja mielenterveyslaki). Viittaussäännösten perusteella perustuslaillisia perusoikeuksia on mahdollista rajoittaa tiettyjen edellytysten täyttyessä.
Laissa Mielenterveyslain muuttamisesta määritetään tällaisiksi toimenpiteiksi; potilaan tahdosta riippumatta tehty päätös:
Pakkohoitokeinojen yleisyys
Vuonna 2013 pakkohoitoon joutuneista henkilöistä 6,1 prosenttia oli eristetty, 3,1 prosentilla oli ollut leposide, 3,1 prosenttia oli saanut tahdonvastaisen injektion ja 1,7 prosentista oli pidetty kiinni. Pakkokeinoja käytettiin yleisimmin silloin, kun potilas oli hoidossa skitsofrenian, skitsotyyppisen persoonallisuuden tai harhaluuloisuushäiriön vuoksi.
Tahdosta riippumattoman hoidon päättyminen
Mielenterveyslain perusteella tahdosta riippumattomasta psykiatrisesta sairaalahoidosta on luovuttava heti mikäli hoitoa annettaessa käy ilmi, että edellytyksiä hoidolle tahdosta riippumatta ei enää ole.
Omavalvonta
Psykiatrisen toimintayksikön tulee pitää erillistä luetteloa potilaan itsemääräämisoikeutta rajoittavista toimenpiteistä. Toimenpiteen määrännyt lääkäri vastaa siitä, että merkintä tulee tehtyä mainittuun luetteloon.
Erilliseen luetteloon tulee merkitä:
Kaikista itsemääräämisoikeutta rajoittavista toimenpiteistä tulee tehdä merkinnät myös potilaan sairauskertomukseen.
Veli Roger
Roger kirjoitti kirjoja sekä yksin että yhdessä Äiti Teresan kanssa. Hän on saanut UNESCOn rauhankasvatuksen palkinnon (1988), Kaarle Suuren palkinnon (1989), Notre Dame -palkinnon kansainvälisen humanitaarisen palvelun vuoksi (1997) sekä Dignitas Humana -palkinnon vuodelta 2003.
Hänet puukotti kuoliaaksi skitsofreniaa sairastanut 36-vuotias nainen Taizéssa, Sovituksen kirkossa 2500 pyhiinvaeltajan edessä.
Juha Valjakkala
Oikeudenkäynti valtiota vastaan
Valjakkala vaati vuonna 2004 Iisalmen käräjäoikeudessa Sukevan vankilan ylivartijalta ja valtiolta 1 500 euron korvausta kipuun ja särkyyn verrattavasta henkisestä kärsimyksestä, koska häntä ei viety vankilasta terveyskeskuslääkärin puheille tammikuussa 2004. Valjakkala olisi halunnut kriisiapua, koska hänen vaimonsa oli joutunut liikenneonnettomuuteen, jossa hän ei tosin loukkaantunut vakavasti. Päivystävä ylivartija ei suostunut sunnuntai-iltana esitettyyn pyyntöön.
Elinkautisesta ehdonalaiseen vapauteen
Valjakkalan koevapaus alkoi 25. helmikuuta 2008. Saman vuoden toukokuun alussa poliisi etsintäkuulutti hänet. Häntä ei löytynyt asunnostaan, ja hänen valvontapuhelimensakin oli jäänyt asuntoon. Pian Valjakkala jäi kiinni Pohjois-Suomessa Inarissa 11. toukokuuta. Etelä-Suomen aluevankilan johtaja Marjatta Kaijalaisen mukaan karkaaminen ei kuitenkaan vaikuta ehdonalaiseen pääsemiseen, vaan päätös kumoutuu vain, jos Valjakkalaa epäillään niin vakavasta rikoksesta, että hänet vangitaan sen takia. Kesäkuun loppupuolella 2008 Helsingin hovioikeus kuitenkin perui Valjakkalan ehdonalaisen vapauden.
Tammikuussa 2019 Fouganthine jäi verekseltään kiinni murtautumisesta ravintola Kaisaniemeen, josta hän oli anastamassa alkoholia. Häntä vaadittiin rikosten jatkamisvaaran ja rikoskierteen katkaisun perusteella vangittavaksi, mutta Helsingin käräjäoikeus ei siihen suostunut.
Elokuva ja kirjat
Ruotsalainen toimittaja David Lagercrantz kirjoitti murhista reportaasikirjan Änglarna i Åmsele (1998). Valjakkalan asianajajana toiminut Pelle Svensson puolestaan kirjoitti teoksen Utan nåd vuonna 2005. Kirjaan sisällytetyt ruumiinavauskuvat aiheuttivat Ilta-Sanomien mukaan järkytystä Ruotsissa. Vuonna 2014 ruotsalainen kirjailija Victoria Larsson julkaisi omaelämäkerrallisen teoksen Ett norrländskt trauma, jossa hän kertoo muun muassa kirjeenvaihdostaan Valjakkalan kanssa.
Catherine Grey
thumb|Catherine Grey Lady Catherine Grey (n. 1540 – 27. tammikuuta 1568), Hertfordin kreivitär, oli yksi kolmesta Greyn sisaruksesta, jotka olivat Englannin kuningatar Maria I:n ja Elisabet I:n serkun lapsia ja siten lähellä kruunua 1500-luvulla, kun kummallakaan kuningattarella ei ollut jälkeläisiä. Greyn sisarista tunnetaan parhaiten Jane Grey, yhdeksän päivän kuningatar.
Fabrizio Moretti
Musiikki
Moretti aloitti rumpujen soittamisen ollessaan vain noin viisivuotias. Hän oli kiinnostunut soittamisesta jo neljän vuoden iässä. Hän sai rummut ja harjoitteli niillä ahkerasti äänieristetyssä komerossa. Ollessaan 13-vuotias Moretti tapasi yhtyekumppaninsa Julian Casablancasin sekä Nick Valensin Dwight Schoolissa New Yorkissa. Moretti unelmoi taiteen opettajan urasta ja opiskeli high schoolin jälkeen kuvanveistoa yliopistossa. Kun pojat perustivat yhtyeen, Moretti lopetti opiskelunsa kesken jotta voisi soittaa yhtyeessä kokopäiväisesti. Vuonna 2001 yhtye pongahti kuuluisuuteen.
Suomen ilmailuhistoriallinen lehti
Lehteä julkaistiin neljä numeroa vuosittain. Lehden kestotilaushinta vuonna 2019 oli 32 euroa.
Townend-rengas
Townend-rengas on lentokoneen tähtimoottorin "ympärillä" oleva muotoilupelti. NACA-rengas on vastaava Yhdysvaltain liittovaltion vuonna 1927 kehittämä lentokoneen osa. Townend-rengas vähentää ilmanvastusta ja voi auttaa (tai hankaloittaa) sylintereiden jäähdytystä. Se tuli käyttöön 1920-luvulla ja oli laajassa käytössä kunnes suuremmilla nopeuksilla tehokkaampi NACA-rengas syrjäytti sen 1930-luvulla.
Townend-rengasta käyttivät mm. Douglas O-38, Vickers Wellesley, Westland Wallace ja the Gloster Gauntlet.
Balduin IV
thumb|Baudouin IV vanhassa käsikirjoituksessa Balduin (tai Baudouin) IV Spitaalinen (1161–1185) oli Jerusalemin kuningaskunnan kuningas vuosina 1174–1185. Hän oli taitava hallitsija, mutta kuoli hyvin nuorena spitaaliin.
Kuninkaana
Vuonna 1177 Balduin IV myös salli äitipuolensa, leskikuningatar Marian naida Balian d’Ibelinin. Tämä osoittautui vaaralliseksi liitoksi, sillä Maria liittyi nyt vaikutusvaltaiseen Ibelinin sukuun, joka nyt yritti naittaa samana vuonna leskeksi jääneen Sibyllan ja prinsessa Isabellan jäsenilleen.
Wikiuutiset
Historia
Englanninkielinen Wikinewsin versio saavutti 13. maaliskuuta 2005 tuhannen artikkelin rajapyykin. Runsaan vuoden kuluttua sinne kirjoitettiin viidestuhannes uutinen. Suomenkielinen versio Wikiuutiset saavutti viidensadan uutisen rajapyykin 26. heinäkuuta 2008.
ShopHQ
ShopHQ on yhdysvaltalainen ostoskanava jonka omistaa iMedia Brands.
Niilo
Niilo on suomalainen miehen etunimi.
5α-reduktaasi
Entsyymien reaktiot
5α-reduktaasit katalysoivat tiettävästi ainakin seuraavia reaktioita:
Entsyymien salpaajat
Muita reduktaasisalpaajia tunnetaan runsaasti ja esimerkkejä ovat mm. 4-MA, turosteridi, MK-386, MK-434 ja MK-963. Steroideihin kuulumattomia salpaajia ovat jotkin bentso[f]kinolonit, butaanihapon johdannaiset, monityydyttymättömät rasvahapot, sinkki-ionit, vihreän teen epigallokatekiini gallaatti (EGCG), 7-hydroksikumariinin johdannaiset.
Singapore kesäolympialaisissa 2020
40px|Telinevoimistelu Telinevoimistelu
Tan Sze En on varmistanut paikan naisten moniotteluun.
Middlesbrough FC
Historia
Robson lähti kauden 2000–01 päätteeksi ja hänen tilalleen tuli Steve McClaren. Joukkue jatkoi tasapainoisia otteitaan ja voitti 2003–2004 Liigacupin loppuottelussa Boltonin. Kaudella 2005–2006 joukkue eteni toukokuussa Eindhovenissa Hollannissa pelattuun UEFA Cupin loppuotteluun, jossa se hävisi espanjalaiselle Sevilla FC:lle lukemin 4-0.
Veijo Meri
Tuotannosta
Meri noudatti omaa linjaansa monia muita suomalaiskirjailijoita selvemmin ja aloitti tyylin ja rakenteen uudistuksen, joka etäännytti hänet perinteisen suomalaisen proosan valtavirrasta. Meren kerrontatapa poikkesi perinteisestä: hän näyttää asiat sellaisina kuin hänen henkilöhahmonsa ne kokevat. Hänen kuvauksissaan korostuivat yksilökeskeisyys, tosiasioiden suhteellisuus ja yhteiskuntakriittisyys. Yllättävien ja epäsuhtaisten asioiden yhdistely synnytti groteskia huumoria. Meren teosten pääaiheistoa ovat yksinäisyys, ahdistus, seksuaaliset paineet ja usein ihmiset joutuvat mahdottoman tilanteen eteen.
Poko klassikot (Hassisen kone)
Poko klassikot on rock-yhtye Hassisen koneen kokoelma-albumi, jonka Poko Rekords julkaisi lokakuussa 1987 silloisten artistiensa Poko klassikot -sarjassa.
Naoya Kikuchi
Naoya Kikuchi (s. 24. marraskuuta 1984 Shizuoka, Japani) on japanilainen jalkapalloilija.
René Crevel
Elämä
Crevel syntyi pariisilaiseen porvarisperheeseen. Hänen isänsä oli kirjapainonjohtaja Eugène Crevel, joka hirttäytyi, kun René oli 14-vuotias. Äiti Louise-Marguerite Plet jäi yksin leskenä huolehtimaan neljästä lapsestaan.
Vihtori Rämä
Ohjauksia
Ohjauksia :
Proconsul
Ensimmäiset proconsulin fossiilit löydettiin kenialaisesta kalkkikivilouhoksesta vuonna 1927. Luut toimitettiin British Museumin tutkija A. Tindell Hopwoodille, joka selvitti niiden iäksi 18 miljoonaa vuotta. Hopwood hankki rahoituksen tutkimusretkeä varten ja lähti Keniaan etsimään lisää fossiileja. Vuonna 1933 hän julkaisi tutkimustuloksensa ja antoi uudelle ihmisapinalajille nimeksi Proconsul eli Consulin edeltäjä Lontoon varietee-näytöksissä esiintyneen Consul-simpanssin mukaan.
Ounasvaaran mäkikeskus
Historia
Ounasvaaralle rakennettiin ensimmäinen hyppyrimäki helmikuussa 1927 ja saman vuoden joulukuussa avattiin pysyvä rakenteinen hyppyrimäki. Sitä käytettiin vuoteen 1947 asti. Rovaniemelle avattiin maaliskuussa 1937 Pöyliövaaran hyppyrimäki, joka oli Suomen suurin hyppyrimäki. Saksalaiset joukot räjäyttivät sen Lapin sodassa 8. lokakuuta 1944.
Ounasvaaran hyppyrimäessä on järjestetty Talviuniversiadit 1970, vuoden 2005 hiihdon nuorten maailmanmestaruuskilpailut, Continental Cupia ja Suomen mestaruuskilpailuja muun muassa vuosina 2012, 2014 ja 2019.
Mäkiennätyksen kehittyminen (miehet)
Mäkiennätyksen 66,5 metriä ovat hypänneet Harri Hintsala, Sami Saapunki ja Wille Karhumaa.
Kesämäkiennätyksen kehittyminen (miehet)
Kesämäkiennätyksen 60,0 metriä on hypännyt Markus Maaninka.
Mäkiennätyksen kehittyminen (naiset)
Naisten mäkiennätyksen 34,5 metriä on hypännyt Annamaija Oinas.
Kongon demokraattisen tasavallan vaakuna
Kongon demokraattisen tasavallan vaakuna on Kongon demokraattisen tasavallan symboli. Sen hyväksyi 18. helmikuuta 2006 presidentti Joseph Kabila. Nykyinen vaakuna muistuttaa Zairen vuosien 1964–1997 vaakunaa. Siinä on leopardin pää, jonka vasemmalla puolella on norsun syöksyhammas ja oikealla keihäs. Alla lukee maan ranskankielinen motto Justice, Paix, Travail, suomeksi Oikeus, Rauha, Työ.
Erik Gadd
Erik Unosson Gadd (2. maaliskuuta 1903 Viipuri – 15. helmikuuta 1982 Helsinki ) oli suomalainen kihlakunnantuomari, joka laati suositun opaskirjan kihlakunnanoikeuden pöytäkirjojen laatimisesta.
Kauluriseppä
Kauluriseppä (Semnornis ramphastinus) on Amazonin sademetsässä esiintyvä lintu.
Lento-osasto Kuhlmey
right|thumb|250px|1./SG 3:n Ju 87 D-5 -kone Immolassa 21. kesäkuuta 1944. right|thumb|250px|4./JG 54:n Fw 190 A-6 -konetta huolletaan Immolassa kesäkuussa 1944. Lento-osasto Kuhlmey oli komentajansa everstiluutnantti Kurt Kuhlmeyn mukaan nimetty toisen maailmansodan aikainen Saksan ilmavoimien (Luftwaffen) väliaikainen osasto, joka oli koottu Kuhlmeyn komentaman Schlachtgeschwader 3:n ympärille. Osasto osallistui jatkosodan kesän 1944 puna-armeijan suurhyökkäyksen torjuntataisteluihin.
Lento-osasto Suomessa
Hyökkäyksen alettua 9. kesäkuuta 1944 marsalkka Mannerheim pyysi Saksalta lisäapua. Adolf Hitler lähetti osaston Suomeen 12. kesäkuuta. Se saapui Immolan lentokentälle 17. kesäkuuta, jonka jälkeen kenttä oli kokonaan osaston käytössä. Osasto teki 1 242 taistelulentoa ja pudotti 577 tonnia pommeja. Se väitti tuhonneensa 151 vihollisen konetta ja “vähintään” 200 panssarivaunua sekä kymmeniä siltoja ja huoltokuljetuksia. Taisteluissa kuoli 23 osaston lentäjää ja 24 haavoittui. Osasto menetti taistelutoiminnassa 27 konetta (yhteensä 41, jos lasketaan mukaan elokuun alkuun asti jääneen osaston tappiot sekä onnettomuuksissa menetetyt koneet). Suomen ilmavoimien lisänä osasto kaksinkertaisti hävittäjävahvuuden Karjalankannaksella ja auttoi siten haastamaan Neuvostoliiton ilmaherruuden. Immolassa olonsa aikana osasto teki myös muutaman sotalennon Viroon Narvan rintamalle.
Dessau-Wörlitzin puutarha
Puiston perustat ovat jo 1600-luvulla, kun paikallisen prinssin ja alankomaalaisen prinsessan häät toivat alueelle hollantilaisia insinöörejä ja arkkitehteja suunnittelemaan Oranienbaumin kaupunkia ja puistoa.
Veeti
Veeti on suomalaisen miehen etunimi. Veeti on suomalainen muunnos Ferdinandista ja Fredrikistä. Veeti on viettänyt nimipäivää 3. huhtikuuta vuodesta 2005.
Selviytyjät Suomi
Selviytyjät Suomi on suomalainen versio yhdysvaltalaisesta Selviytyjät-formaatista. MTV3 ilmoitti helmikuussa 2012 aloittavansa Selviytyjät Suomi -ohjelman tuotannon.
Neljäs tuotantokausi
Ensimmäisenä kilpailusta putosi Alma Hätönen. Toisena olisi pudonnut Petra Gargano, mutta Arttu Lindeman luovutti ja Gargano sai jatkaa kilpailua. Kolmantena putosi Tommi Läntinen ja neljäntenä Kimmo Nupponen. Viidentenä putosi Janne Karjala, joka lähetettiinkin karkotussaarelle, josta on mahdollisuus päästä takaisin kilpailuun. Viidentenä virallisesti putosi Markus Pöyhönen. Kuudentena olisi pudonnut Anu Toikka, mutta hän päätyi kaksintaisteluun karkotussaarelle joutuneen Jannen kanssa. Anu voitti kaksintaistelun ja näin Jannen kilpailu päättyi lopullisesti. Seitsemäntenä putosi Sara Sieppi, kahdeksantena Petra Gargano, yhdeksäntenä Inga Chaudhary, kymmenentenä Kasperi Kauppinen, yhdentenätoista Anu Toikka, kahdentenatoista Juhani Koskinen ja kolmantenatoista Taina Ojaniemi. Finaalissa ensimmäisenä putosi Nora Kuitunen. Loppuäänestyksessä Viivi Vaattovaara tuli toiseksi Kai Fagerlundin voittaessa kauden.
Kahdeksas tuotantokausi
Kaudella kilpailevat fitness-vaikuttaja Sonja Aiello, näyttelijä Ismo Apell, Diili-voittaja Clarissa Hedman, entinen painija Rami Hietaniemi, mediapersoona Sergey Hilman, radiojuontaja Tytti Junna, räppäri ja tubettaja Viki ”Seksikäs Suklaa” Konssi, mediapersoona ja yrittäjä Niina Kuhta, mediapersoona Rosanna Kulju, ammattikokki Teemu Laurell, toimittaja Lloyd Libiso, juontaja Gogi Mavromichalis, mediapersoona Roope Rannisto, laulaja Teemu Roivainen, maastohiihtäjä Riitta-Liisa Roponen, vaikuttaja ja tubettaja Pinja Sanaksenaho, valmentaja Kira “Kipa” Tiivola, entinen Miss Suomi Alina Voronkova.
Ulmin tuomiokirkko
Kyseessä on kristillisen maailman korkein kirkko, sillä sen torni kohoaa 161,53 metrin korkeuteen. Tornin huipulle johtaa 768 porrasaskelmaa. Maailman korkeimman rakennuksen asemaa se piti hallussaan 1890–1908. Kirkossa on kymmenen kirkonkelloa. Raskain niistä on nimeltään Gloriosa, joka painaa 4 912 kg.
Sisäilma
Sisäilmastoluokitus
Sisäilmaluokitus otettiin käyttöön vuonna 1995, ja uusin luokitus julkaistiin vuonna 2008. Luokituksen valmisteluun ovat osallistuneet merkittävimmät rakennusalan järjestöt, Rakennustietosäätiö RTS sekä sisäilmastoalan asiantuntijoiden järjestö, Sisäilmayhdistys ry. Sisäilmaluokitus on myös osa TEKESin Terve talo -teknologiaohjelman tuottamia "terveen talon" kriteerejä.
Sisäilman tutkiminen
Sisäilman laadusta on tullut viime vuosina yhä merkittävämpi tutkimusalue muun muassa rakennusfysiikassa. Sisäilmaongelmat ja niiden vaikutukset ihmisten hyvinvointiin ja viihtyvyyteen ovat vauhdittaneet tämän tutkimusalueen tutkimusta. Esimerkiksi Terveyden ja hyvinvoinnin laitoksen tutkimuksen mukaan huono sisäilma heikentää lasten ja nuorten oppimistuloksia ja lisää poissaoloja. Sisäilman koettuun laatuun vaikuttavat muun muassa ilman lämpötila, kosteuden ja hiilidioksidin määrä, hajuttomuus, vetoisuus ja hiukkaset. Hiukkasia on monen kokoisia, joista Maailman terveysjärjestön WHO:n ja THL:n tutkimusten mukaan suurimmat tautienaiheuttajat ovat pienhiukkaset.
Munsalan kirkko
thumb|right|250px|Munsalan kirkko, sankarihaudat För Fosterlandet 1939–1944 Munsalan kirkko on kirkkorakennus Pohjanmaalla Uudenkaarlepyyn Munsalassa. Harmaakivisen kirkon rakennustyöt aloitettiin vuonna 1777, ja se vihittiin käyttöön vuonna 1792. Tukholman yli-intendentin virasto hylkäsi muurarimestari David Olanderin alkuperäiset suunnitelmat, mutta kelpuutti Olanderin ja Jaakko Rijfin rakentamaan kirkko omien piirustusten pohjalta. Kirkko on päätytornillinen ristikirkko, jonka pääsakaran toisessa päässä on torni ja toisessa päässä kuori, josta erkanee matalampi ja kapeampi sakaristo. Tornin kiviosa päättyy puiseen barokkityyliseen lyhtyyn. Kirkkosalin katossa on puinen tynnyriholvaus. Kirkko tunnetaan varsinkin uruistaan, jotka ovat Suomen vanhimmat kirkkourut ja jotka on rakentanut Ericus German vuonna 1736 alkujaan Kokkolan ensimmäiseen kirkkoon, josta ne siirrettiin Munsalaan. Urut ovat 21-äänikertaiset. Ne uudelleenrakensi Petter Lybeck vuonna 1879. Vuonna 1976 ne ennallistettiin vuoden 1738 asuun Kangasalan Urkutehtaan toimesta.
M/S Mega Smeralda
M/S Mega Smeralda (ent. Svea, Silja Karneval ja Color Festival) oli Silja Linen autolautta, joka oli käytössä Turku–Tukholma-reitillä vanhalla nimellä vuosina 1985–1992 ja uudella vuosina 1992–1994. Se on M/S Silja Festivalin sisaralus. Vuosina 1994–2007 alus oli Color Linen käytössä nimellä Color Festival. Alus myytiin marraskuussa 2007 italialaiselle Corsica Ferriesille ja sai nimekseen M/S Mega Smeralda.
Valmistus
Suomen Höyrylaiva osakeyhtiö tilasi aluksen 13. huhtikuuta 1983 Wärtsilän Hietalahden telakalta Helsingistä. Valmistumisen aikana aluksen tilaussopimus siirrettiin Tukholmaan rekisteröidylle Johnson Linelle. Sen köli laskettiin 12. huhtikuuta 1984 telakkanumerolla 470 ja alus laskettiin vesille 28. syyskuuta. Alus luovutettiin 7. toukokuuta 1985 Svea Line Finlandille. Se vuokrattiin Johnson Linelle ja kastettiin samana päivänä Sveaksi kumminaan Birgit Nilsson.
Pronssikauden tikarikirves
Nimityksiä
Pronssikauden tikarikirves ei kuullu Suomessa arkeologiseen löytöaineistoon, joten sille ei ole vakiintunut yleisesti käytettyä nimeä. Euroopankielisessä kirjallisuudessa sitä kutsutaan saksaksi stabdolch tai dolchstab, hollanniksi stafdolk tai englanniksi staff dagger. Saksalaisilla on myös käytössä nimitys dolchaxt, joka sopii Suomen kieleen paremmin. Englanninkieleisessä kirjallisuudessa kutsutaan sitä myös nimellä halberd, jolla voidaan toisessa yhteydessä tarkoittaa myös raudasta valmistettuja myöhäisempiä hilpareita (ruotsiksi hillebard).
Favourite Worst Nightmare
Albumi äänitettiin Lontoon Miloco-studioilla James Fordin ja Mike Crosseyn tuottamana. Ennen albumin julkaisua julkaistiin single ”Brianstorm” 16. huhtikuuta 2007.
Edvaldo Oliveira Chaves
Jalkapallomaajoukkue
Pita debytoi Brasilian maajoukkueessa 1980. Hän on pelannut seitsemän maaottelua.
New Deal
Uudistusten tarkoituksena oli helpottaa työttömien ja köyhien asemaa, eheyttää lamassa rapistunutta yhteiskuntaa ja uudistaa Yhdysvaltojen taloutta uusien talouslamojen välttämiseksi. Välittömien taloushyötyjen ohella New Deal kasvatti sosiaalista koheesiota ja luottamusta liittovaltion hallitukseen.
New Dealin perintö
New Deal määritteli Yhdysvaltojen talous- ja sosiaalipolitiikkaa pitkälle 1900-lukua ja monet sen aikaisista ohjelmista ovat käytössä vieläkin, joskin useat tunnetaan nykyään eri nimellä. pienoiskuva|Presidentti Lyndon B. Johnson allekirjoittamassa HR 18763 -lakia, joka edisti vammaisten ja invalidilasten avustamista koulussa. Rooseveltin kuoleman jälkeen presidentti Harry S. Truman jatkoi New Deal -ohjelmaa omalla termillään Fair Deal, joka muun muassa lisäsi 10 miljoonaa eläkeläistä ja matalatuloista sosiaaliturvaan ja pyrki nostamaan minimipalkkaa. Trumanin seuraaja Dwight D. Eisenhower jätti New Dealin suurimmilta osin voimaan ja lisäsi valtion roolia taloudessa esimerkiksi kunnianhimoisella Interstate Highway -projektilla. 1960-luvulla Lyndon B. Johnsonin Great Society -ohjelma perustui suurilta osin New Dealin esimerkkiin. Vasta 1970-luvulla Richard Nixonin ollessa presidenttinä talouden sääntelyä alettiin merkittävissä määrin purkaa. Kuitenkin jopa Ronald Reagan ja George H.W. Bush pitivät osaltaan kiinni joistain New Dealin pankkisääntelyä koskevista säädöksistä ja näin ollen kaksiportainen pankkijärjestelmä purettiin vasta kun Glass–Steagall-laki kumottiin republikaanien aloitteesta ja lopulta Bill Clintonin hallinnon toimesta 1999.
Jesse Tyler Ferguson
Ferguson opiskeli näyttelemistä New Yorkin American Musical and Dramatic Academyssä, josta hän valmistui vuonna 1995. Paitsi televisiosarjoissa ja elokuvissa, hän on esiintynyt myös useissa teatterinäytelmissä. Hän on näytellyt muun muassa Tony-palkitussa Broadway-musikaalissa The 25th Annual Putnam County Spelling Bee sekä New Yorkin Public Theaterin sovituksissa William Shakespearen näytelmistä Kesäyön unelma, Talvinen tarina ja Venetsian kauppias.
Laškargah
Laškargah eli Laškar Gah on Helmandin maakunnan pääkaupunki Lounais-Afganistanissa. Kaupunki sijaitsee Helmandjoen varrella lähellä Helmandin ja Arghandabjoen yhtymäkohtaa. Lähellä sijaitsevat historiallisen Bostin rauniot ja nykymuotoinen kaupunki on saanut alkunsa vuonna 1946. Afganistanin tilastokeskus (CSO) arvioi vuonna 2015 sen asukasluvuksi 43 600, kun taas Yhdistyneiden kansakuntien arvio kaupungin väkiluvuksi oli 230 000–276 000.
Historia
thumb|vasen|Bostin raunioita. Lähellä nykyistä kaupunkia sijaitsee historiallisen Bostin kaupungin rauniot. Arkeologisia löytöjä paikalta on akhaimenidien, parthialaisten, kušanojen, sasanidien, khioniittien ja hefthaliittien kausilta. Paikka mainitaan myös kreikkalaisissa ja roomalaisissa lähteissä eri nimillä, kuten esimerkiksi Bestia Deselutia ja Bispolis. Paikka kukoisti karavaanireitillä Iranista Helmandjoen vartta pitkin. Paikalta tehdyt buddhalaiset löydökset viittaavat paikan olleen aikanaan buddhalaisuuden yksi läntisimmistä levinneisyysalueista. Merkkejä on myös nestoriolaisesta yhteisöstä.
Liikenne
thumb|Äänestämässä käynyt nainen vuonna 2010. Laškargahista tärkeimpiä teitä pääsee idässä sijaitsevaan Kandahariin, lännessä sijaitsevaan Zaranjiin ja Heratiin joka sijaitsee Laškargahista luoteeseen. Kaupungin välittömässä läheisyydessä sijaitsee Bostin lentokenttä jonka kiitotie on yksi Afganistanin pisimpiä (2301 × 30 metriä) asfalttipäälysteisiä kiitoteitä.
Anssi Kela (albumi)
Anssi Kela on Anssi Kelan 22. maaliskuuta 2013 julkaistu viides studioalbumi. Levy julkaistiin neljä vuotta hänen edellisen levynsä, Aukion, jälkeen. Levyllä on vaikutteita mm. funkista, popista ja hiphopista.
Julkaisu
Ilmestymisviikollaan albumi nousi Suomen virallisen listan sijalle kaksi.
HMS Conflict (1894)
HMS Conflict oli Britannian kuninkaallisen laivaston vuonna 1899 palvelukseenotettu Conflict-luokan torpedovenehävittäjä.
Misao Tamai
Jalkapallomaajoukkue
Hän edusti Japanin maajoukkuetta vuonna 1927.
Esitystaiteen seura
Jäsenet
Esitystaiteen seuran jäseniä ovat muun muassa äänisuunnittelija Miikka Ahlman, lavastaja-esitystaiteilija Kaisa Illukka, esitysdramaturgi Timo Heinonen, valosuunnittelija Tomi Humalisto, ohjaaja Atro Kahiluoto, esitystaiteilija Pilvi Kallio, näyttelijä Olli Kontulainen, tanssija Hanna Korhonen, tanssija Maija Nurmio, kuvataiteilija Anna Nykyri, tanssija-koreografi Elina Pirinen, ohjaaja Vihtori Rämä ja näyttelijä Tuukka Vasama.
Nikolai Fraiture
Nikolai Philippe Fraiture (s. 13. marraskuuta 1978 New York, Yhdysvallat) on yhdysvaltalainen muusikko, joka tunnetaan parhaiten rockyhtye The Strokesin basistina.
Ilari Sahamies
Ilari Aaretti ”Ziigmund” Sahamies (s. 2. helmikuuta 1983) on suomalainen pokeriammattilainen.
Mariella
Mariella on naisen etunimi. Se on Maria-nimen italialainen hyväily- eli deminutiivimuoto.
Ilari Sahamies
Ilari Sahamies esiintyi High Stakes Poker -televisio-ohjelman viidennellä tuotantokaudella sekä Poker After Dark -televisio-ohjelman kuudennella tuotantokaudella. Sahamies oli mukana Nelonen-kanavan Selviytyjät Suomi -tosi-tv-sarjassa vuonna 2018.
Yksityiselämä
Sahamies asuu Helsingissä ja hänellä on vuonna 2015 syntynyt poika.
Colin Campbell (sotilas)
Hänen isänsä oli Macliver-niminen skottilainen puuseppä. Hän pääsi vuonna 1807 ylipäällikön, Yorkin ja Albanyn herttua Fredrikin avulla armeijaan, ja hänen sukunimekseen kirjattiin hänen äitinsä tyttönimi Campbell. Hänestä tuli jo 15-vuotiaana vänrikki, mutta alhaisen taustansa vuoksi hän yleni aluksi melko hitaasti. Campbell osallistui vuoden 1812 sotaan Yhdysvaltoja vastaan, Espanjan sotaretkeen, Guyanassa vuonna 1823 puhjenneen Demerara-kapinan kukistamiseen sekä ensimmäiseen oopiumisotaan Kiinassa vuonna 1842. Vuoteen 1843 mennessä hän yleni everstiksi. Vuosina 1846–1853 Campbell palveli Intiassa ja palkintona kunnotautumisestaan toisessa sikhisodassa (1848–1849) hänet lyötiin 1849 ritariksi. Hän jätti palveluksen vuonna 1853, mutta hänet kutsuttiin takaisin jo seuraavana vuonna Krimin sodan puhjettua ja nimitettiin kenraalimajuriksi ylennettynä ylämaalaisen prikaatin komentajaksi. Hän ja hänen prikaatinsa olivat keskeisessä roolissa varsinkin Alman, Balaklavan ja Inkermanin taisteluissa. Balaklavassa 25. lokakuuta 1854 Campbellin komentamat ylämaalaiset torjuivat venäläisen ratsuväen hyökkäyksen muodostamalla kuuluisan ”ohuen punaisen viivan”.
Kunio Maekawa
Elämä ja työt
Maekawa opiskeli Tokion yliopistossa. Hän lähti valmistuttuaan vuonna 1928 Le Corbusierin manifestin L'Art Decoratif d'Aujourd'hui (1925) innoittamana Pariisiin työskentelemään Corbusierin ateljeessa, jossa hän vietti kaksi vuotta. Pariisissa vietetyllä ajalla oli ratkaiseva vaikutus hänen ajatteluunsa: hän omaksui Le Corbusierilta modernismin tärkeimmät periaatteet ja ”ymmärsi modernismin formaalien tyylisääntöjen sijaan pikemminkin tavaksi tuottaa uutta, ja kykeni siten vakuuttavasti mukauttamaan sen japanilaiseen kontekstiin sopivaksi”. Palattuaan Japaniin hän siirtyi maahan asettuneen tšekkoslovakialaisen arkkitehdin Antonín Raymondin toimistoon vuosiksi 1930–1935, minkä jälkeen hän perusti oman arkkitehtitoimistonsa. Myöhemmin hänen toimistossaan työskenteli myös Kenzō Tange, ehkäpä merkittävin japanilainen modernisti; Le Corbusierin oppilaana ja Tangen opettajana Maekawa oli keskeinen hahmo länsimaisen arkkitehtuurin ja uusien rakennustekniikkojen tuomisessa Japaniin.
Maekawan suunnittelemista rakennuksista merkittävimpiin kuului jo purettu Harumi-asuinkerrostalo (Tokio, 1958), jonka modernistinen betonirunko sisälsi perinteiseen japanilaiseen tyyliin kalustettuja asuntoja. Rakennus ennakoi monia metabolistien myöhemmin 1960-luvulla esille nostamia ongelmia. Se otti selkeän kannan keskusteluun japanilaisen perinteen ja modernismin välisestä suhteesta, ja monille se edustaakin ”hetkeä, jolloin aidon japanilainen versio modernismista tuli mahdolliseksi”. Japanin modernin arkkitehtuurin merkittävimpiin teoksiin kuuluu myös Tōkyō bunka kaikan -konserttihalli Tokiossa (1961) vastapäätä Le Corbusierin Länsimaisen taiteen museota. Tōkyō bunka kaikanin tavoin monia Maekawan rakennuksia luonnehtivat ”paljaiden betonipintojen itsevarma käyttö ja japanilaisen arkkitehtuurin elementtien vaivihkainen sisällyttäminen moderniin arkkitehtuuriin”.
Esitystaide
Erilaisille esityksille yhteistä on muun muassa yleisökontakti, käsitteellisyys ja elämyksen korostaminen. Esitystaiteessa etsitään teatterillisen kohtaamisen uusia muotoja.
Esitystaide Suomessa
Teatterikorkeakoulussa aloitti 2001 Esitystaiteen ja -teorian maisteriohjelma, ja myös Turun Taideakatemia avasi samansuuntaisen koulutusohjelman. Vuonna 2010 aloitettiin koulutus myös Satakunnan ammattikorkeakoulussa.
Blackjack (elokuva)
Juoni
Jack kutsutaan suojelemaan supermallia, jota seuraava raivopäinen tappaja tuntuu tietävän Jackin heikkouden.
Emile Heskey
Heskey aloitti uransa kotikaupunkinsa Leicester Cityssä. Edustusjoukkueessa hän esiintyi ensi kerran vuonna 1995 ja pelasi kaudella 1995–1996 joukkueessa 30 ottelua auttaen joukkueen nousuun Valioliigaan. Hän pelasi myös Englannin alle 18-vuotiaiden maajoukkueessa, joka voitti EM-pronssia. Vuosina 1997 ja 2000 hän voitti joukkueessa liigacupin. Huhtikuussa 2000 Heskey siirtyi Liverpooliin, missä hän voitti seuraavalla kaudella jo kolmannen liigacupinsa, FA Cupin sekä UEFA-cupin ja teki Valioliigassa 23 maalia. Kaudella 2003–2004 hän teki 7 maalia ja kilpaili peliajasta Milan Barošin kanssa. Kauden päätyttyä hän siirtyi Birmingham Cityyn 6,25 miljoonalla punnalla. Kesästä 2006 alkaen hän edusti Wigan Athleticia kahden ja puolen kauden ajan. Tammikuussa 2009 Heskey liittyi Aston Villan riveihin 3,5 miljoonan punnan siirtosummalla.
I’ll Cry Instead
I’ll Cry Instead on brittiläisen The Beatles -yhtyeen kappale vuonna 1964 julkaistulta albumilta A Hard Day’s Night. Sen kirjoitti kokonaan John Lennon, vaikka tekijätietoihin merkittiin myös Paul McCartneyn nimi. Kappaleen lauloi Lennon itse. Sen piti myös sisältyä Yeah, yeah, tässä me tulemme -elokuvaan, mutta kyseisen kohtauksen taustamusiikiksi vaihdettiin viime hetkellä ”Can’t Buy Me Love”.
Julkaisu
Laulusta ovat tehneet cover-version muun muassa Chet Atkins, Joe Cocker, Billy Joel, Johnny Rivers ja Lee Rocker. Niistä Atkinsin versio ilmestyi hänen vuonna 1966 julkaistulla tribuuttialbumillaan Chet Atkins Picks on the Beatles. Billy Joelin versio oli ”An Innocent Man” -singlen B-puoli vuonna 1983, eikä se kuulunut millekään hänen albumilleen.
Musiikki
”I’ll Cry Instead” oli Beatlesin ensimmäinen yritys tehdä country-pastissi. Yhtyeen jäsenistä country-musiikkia ihaili erityisesti rumpali Ringo Starr. Kappale on myös rockabilly-tyylinen, mikä juontuu etenkin Paul McCartneyn walking bass -tyylisestä bassonsoitosta sekä George Harrisonin soittamasta Gretsch-kitarasta. Lisäksi soinnutuksessa ja laulutyylissä on vaikutteita bluesista. Blues-skaala oli yhtyeelle tuohon aikaan yleinen, sillä sitä käytettiin A Hard Day’s Night -albumilla myös kappaleissa ”Can’t Buy Me Love”, ”You Can’t Do That” ja ”A Hard Day’s Night”.
Ivan Kožedub
thumb|Ivan Kožedub Ivan Nikitovitš Kožedub (, 8. kesäkuuta 1920 – 12. elokuuta 1991) oli neuvostoliittolainen hävittäjälentäjä ja liittoutuneiden johtava hävittäjä-ässä toisessa maailmansodassa.
Toinen maailmansota
Kožedub sai toisesta maailmansodasta kaksi Leninin kunniamerkkiä ja lukuisia muita mitaleita. Hän on yksi niistä kolmesta henkilöstä, joita on palkittu kolmesti Neuvostoliiton sankarina. Kožedub myös ylennettiin lentorykmentin varakomentajaksi.
Ura sodan jälkeen
Huhtikuussa 1951 Kožedubista asetettiin 324. hävittäjädivisioonan komentajaksi. Yksikkö siirtyi Kiinan kansantasavaltaan, jossa se toimi Pohjois-Korean tukena. Kožedub itse ei saanut lupaa lentää sotalentoja, vaikka päinvastaistakin on väitetty.
Carlos Lavado
pienoiskuva|Carlos Lavado vuonna 2016. Carlos Alberto Lavado Jones (s. 25. toukokuuta 1956 Caracas, Venezuela) on entinen ratamoottoripyöräilijä. Hän on kaksinkertainen 250cc-luokan maailmanmestari vuosilta 1983 ja 1986. Lavado on ainoa venezuelalainen 250-kuutioisten maailmanmestari.